אליפות וימבלדון 1929

אליפות וימבלדון 1929 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-24 ביוני והסתיימה ב-6 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.

הטניסאית האמריקאית הלן וילס זכתה באליפות זו בתואר אלופה בתחרות הנשים וזוגות המעורבים.

התחרות

תחרות הגברים

בתחרות זו השתתפו 128 טניסאים שחולקו ל-8 בתים. רנה לקוסט, מנצח התחרות בשנה הקודמת, לא השתתף. לקראת התחרות המשתתפים החזקים דורגו כדלקמן:

 אנרי קושה (), מנצח תחרות 1927, ניצח בתחרות
 ז'אן בורוטרה (), מנצח תחרויות 1924,1926, הפסיד בגמר
 ביל טילדן (), מנצח תחרויות 1920–1921, הודח בחצי גמר
 פרנק הנטר (), הודח בסיבוב השני
 אומברטו דה מורפורגו (), הודח בסיבוב השלישי
 ג'ורג' לוט (), הודח ברבע גמר
 בלה פון קרלינג (), הודח ברבע גמר
 קולין גרגורי (), הודח בסיבוב הרביעי

בגמר התחרות נפגשו אלוף שנת 1927 אנרי קושה וז'אן בורוטרה (מנצח בשנים 1924 ו-1926) (שניהם מצרפת). אנרי קושה ניצח ב-4 מערכות ובכך זכה באליפות בפעם השנייה.

תחרות הנשים

בתחרות הנשים השתתפו 96 טניסאיות שחולקו ל-8 בתים. כמו בתחרות הגברים, 8 טניסאיות זכו לדירוג:

 הלן וילס (),מנצחת תחרויות 1927–1928, ניצחה בתחרות
 לילי דה אלברס (), הודחה בסיבוב הרביעי
 בטי נוטל (), הודחה בסיבוב השלישי
 איילין בנט (), הודחה בסיבוב הרביעי
 הלן ג'ייקובס (), הפסידה בגמר
 בובי הייני ( דרום אפריקה), הודחה ברבע הגמר
 סימון מאתיה (), הודחה בסיבוב השלישי
 סילי אאוסם (), הודחה בסיבוב הרביעי

במשחק הגמר הלן וילס ניצחה את הלן ג'ייקובס, גם היא מארצות הברית בשתי מערכות. בכך היא זכתה בפעם השלישית ברציפות.

תחרות זוגות גברים
בתחרות השתתפו 64 זוגות. כמו בשנה שעברה 4 זוגות דורגו.

 ז'אק בריניון ואנרי קושה (), מנצחי תחרות 1928, הודחו ברבע הגמר
 ג'ון הנסי וג'ורג' לוט (), הודחו בחצי הגמר
 פרנק הנטר וביל טילדן (), הודחו בחצי הגמר
 איאן קולינס וקולין גרגורי (), הפסידו בגמר

במשחק הגמר נפגשו הזוג הבריטי איאן קולינס וקולין גרגורי עם האמריקאים וילמר אליסון וג'ון ואן רין שלא היו מדורגים. האמריקאים ניצחו ב-5 מערכות וזכו בתואר.

תחרות זוגות נשים
בתחרות השתתפו 48 זוגות. 4 זוגות קיבלו דירוג:

 אליזבת ריין () ובטי נוטל (בריטניה), הודחו בחצי הגמר
 פגי מישל ופיבי ווטסון (), אלופות שנת 1928, מנצחות התחרות
 פיליס קובל ודורותי ברון (), הפסידו בגמר
 בובי הייני ואלידה ניב ( דרום אפריקה), הודחו בסיבוב הראשון

במשחק הגמר שיחקו הבריטיות פגי מישל (סאונדרס) ופיבי ווטסון נגד זוג בריטי נוסף פיליס קובל ודורותי ברון וניצחו אותן בשתי מערכות. זה היה הניצחון השני שלהן ברציפות.

תחרות זוגות מעורבים
בתחרות השתתפו 64 זוגות. מנצחי תחרות 1928, פט ספנס (דרום אפריקה) ואליזבת ריין (ארצות הברית) לא השתתפו בתחרות. 4 זוגות קיבלו דירוג:

 אנרי קושה (() ואיילין בנט (), הודחו ברבע הגמר
 פרנק הנטר והלן וילס (), ניצחו בתחרות
 קולין גרגורי () ואליזבת ריין (), הודחו בחצי הגמר
 ז'אן בורוטרה () וקיאה באומן (), הודחו ברבע הגמר

במשחק הגמר האמריקאים פרנק הנטר והלן וילס שיחקו נגד הזוג הבריטי ג'ואן פריי ואיאן קולינס וניצחו אותם בשתי מערכות. להלן וילס זה היה התואר השני באליפות זו.

קישורים חיצוניים
 תוצאות משחקי גברים
 תוצאות משחקי זוגות גברים
 תוצאות משחקי נשים
 תוצאות משחקי זוגות נשים
 תוצאות משחקי זוגות מעורבים

אליפויות וימבלדון
וימבלדון
1929 בממלכה המאוחדת